# ברטה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אקדח ברטה מדגם 92F

ברטה (Beretta) - יצרנית נשק איטלקית. כלי הנשק שהיא מייצרת, לרבות האקדחים, זוכים לפופולריות גדולה בכל העולם, ונמצאים בשימוש צבאות, משטרות, כוחות ביטחון ואזרחים פרטיים.

## [עריכה] הקמת החברה

"ברטה" היא אחת החברות הותיקות ביותר בעולם: היא נוסדה בשנת 1526, על ידי ברתולומיאו ברטה, בעיר גארדון שבאיטליה. ברטה הקים את החברה כדי לייצר 185 קנים לרובים, שהוזמנו עבור הנשקייה של העיר ונציה.

## [עריכה] החברה כיום

החברה נמצאת בבעלות צאצאי משפחת ברטה המקורית, עד היום. בעל השליטה הוא גוסאלי ברטה, ומנהלי החברה הם שני בניו, פרנקו ופייטרו. במהלך השנים, החברה רכשה יצרניות נשק אחרות באירופה, ומפעילה אותן כחברות-בנות.

החברה מייצרת מגוון רחב של כלי נשק, ביניהם רובים קלאסיים, רובים מתקדמים, רובי ציד, תתי-מקלע, רובי-סער ואקדחים מסוגים שונים. כלי הנשק של החברה נחשבים איכותיים, עמידים ואמינים.

האקדח מדגם 92F (בקוטר 9 מ"מ ארוך) נבחר לשמש כאקדח השירות העיקרי של כוחות ביטחון בכל העולם, לרבות בארצות הברית, וזכה לפופולריות גדולה גם בקרב אזרחים, לצד דגם 84F הקטן יותר (בקוטר 9 מ"מ קצר).

בשנת 1985, החברה זכתה במכרז לייצור אקדחים עבור זרועות הצבא האמריקני. ההזמנה הראשונית כללה כחצי מיליון אקדחים, ובעקבות הזכייה במכרז הוקם מפעל "ברטה USA" במדינת מרילנד (ארצות הברית). המפעל מייצר אקדחים עבור הצבא, כוחות הביטחון והשוק האזרחי.

## [עריכה] אקדחים עיקריים

- אקדחי מיני - אקדחים זעירים וקלים. אורכם כ-12 ס"מ, משקלם כ-300 גרם, והם נושאים 7 או 8 כדורים, בקוטר קטן. משמשים כ"אקדחי נשים" (לנשיאה בארנק), או כאקדחי גיבוי.

- סדרה 80 - אקדחים בינוניים. אורכם כ-17 ס"מ, משקלם כ-650 גרם, והם נושאים בין 8 ל-13 כדורים, בקוטר 9 מ"מ קצר. משמשים ל"הגנה עצמית" (אזרחים פרטיים).

- סדרה 92 - אקדחים גדולים. הסדרה הפופולרית ביותר. אורכם כ-20 ס"מ, משקלם כ-950 גרם, והם נושאים בין 10 ל-17 כדורים, בקוטר 9 מ"מ ארוך. משמשים בעיקר כאקדחי שירות רשמיים בכוחות הביטחון.

- סדרה 8000 - אקדחים בינוניים מתקדמים. אורכם כ-18 ס"מ, משקלם כ-850 גרם, והם נושאים בין 8 ל-15 כדורים, בקוטר 9 מ"מ ארוך.

- סדרה 9000 - אקדחים קטנים מתקדמים. אורכם כ-17 ס"מ, משקלם כ-750 גרם, והם נושאים בין 10 ל-17 כדורים, בקוטר 9 מ"מ ארוך.

## [עריכה] ברטה 0.22 בישראל

בשנות השבעים הייתה עדנה בישראל לברטה בקליבר 0.22. עם או בלי קשר לעובדה שהמאבטחים במטוסי אל על, אנשי סיירת מטכ"ל בפעולת ההשתלטות על מטוס סבנה ולפי השמועות גם לוחמי יחידת "כידון" במוסד השתמשו באקדח זה החלו להמכר מאות ואולי אלפי אקדחי ברטה 0.22 בישראל. נפוצו גם תאוריות בזכות יתרונות הקליבר הקטן. בשלב כלשהוא חלה התפקחות והבנה שיש מגבלות רבות לכח עצירה דל, אמינות נמוכה לתחמושת 0.22 (ללא פיקה). כיום ניתן להשיג אקדחים אלו מיד שנייה במחירים מגוחכים אצל סוחרי הנשק.

מקור: http://he.wikipedia.org../../../%D7%91/%D7%A8/%D7%98/%D7%91%D7%A8%D7%98%D7%94.html

קטגוריות: חברות איטלקיות | נשק קל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Français
- Italiano
- 日本語
- Nederlands
- Polski
- Português
- 中文